OpenLLM-France/wikimedia huggingface dataset:
# Jeff Stinco

Jeff Stinco és guitarrista del grup musical Simple Plan. El seu nom és Jean-François Stinco. Va néixer el 22 d'agost de 1975 a Mont-real, Quebec. Abans de formar part de Simple Plan, feia de professor de guitarra.

## Referències

* ↑ «I Simple Plan non sono più quelli di "Welcome To My Life"» (en italià). Rolling Stone Italia, 19-02-2016. [Consulta: 30 març 2024].
* ↑ «Simple Plan: pop-rock band made in Canada» (en italià). soundsblog, 17-02-2008. [Consulta: 30 març 2024].
# Adolf Muschg

Adolf Muschg (Zollikon, cantó de Zúric, 1934) és un escriptor suís que ha escrit obres de teatre, novel·la i assaig. Va estudiar germanística i va ser professor en diverses universitats europees, americanes i japoneses. Entre la temàtica les seves obres destaca la desorientació dels ciutadans en els països desenvolupats.

## Obres

* Fremdkörper (‘Cossos estranys', 1968)
* Albissers Grund (‘El motiu d'Albisser’, 1974)
* Baiyun oder die Freundschaftsgesellschaft (‘Baiyun o l'associació de l'amistat, 1980)
* Leib und Leben (‘Cos i vida’, 1982)

## Referències

* ↑ «Adolf Muschg». Gran Enciclopèdia Catalana. Barcelona: Grup Enciclopèdia Catalana.
# Phlogophilus

Phlogophilus és un gènere d'ocells de la subfamília dels lesbins (Lesbiinae) dins la família dels troquílids (Trochilidae). Aquests colibrís habiten zones meridionals del Neotròpic.

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per dues espècies:
* colibrí de Hartert (Phlogophilus harterti).
* colibrí de collar blanc (Phlogophilus hemileucurus).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 12 octubre 2024].
# DreamWorks SKG

DreamWorks Pictures (també coneguda com a DreamWorks SKG i abans DreamWorks Studios, comunament conegut com a DreamWorks) és un estudi cinematogràfic i segell de distribució nord-americà d'Amblin Partners. Va ser fundat originalment el 12 d'octubre de 1994, com un estudi de cinema d'acció en viu per Steven Spielberg, Jeffrey Katzenberg i David Geffen (junts, SKG), del qual eren propietaris del 72%. L'estudi abans distribuïa pel·lícules pròpies i de tercers. Ha produït o distribuït més de deu pel·lícules amb una recaptació de taquilla de més de 100 milions de dòlars cadascuna. DreamWorks Pictures es diferencia de la seva antiga divisió d'animació DreamWorks Animation, que es va escindir el 2004 i es va convertir en una subsidiària de NBCUniversal el 2016. L'empresa de Spielberg continua utilitzant les marques comercials originals de DreamWorks sota llicència de DreamWorks Animation.
El desembre de 2005, els fundadors van acordar vendre l'estudi a Viacom, matriu de Paramount Pictures. La venda es va completar el febrer de 2006 (aquesta versió ara s'anomena DW Studios). El 2008, DreamWorks va anunciar la seva intenció de posar fi a la seva associació amb Paramount i va fer un acord per produir pel·lícules amb el grup indi Reliance Group, recreant DreamWorks Pictures com a entitat independent. L'any següent, DreamWorks va signar un acord de distribució amb Walt Disney Studios Motion Pictures, pel qual Disney distribuiria pel·lícules de DreamWorks a través del segell Touchstone Pictures; l'acord va continuar fins a l'agost de 2016. Des de l'octubre de 2016, Universal Pictures distribueix la majoria de les pel·lícules produïdes per DreamWorks Pictures. Actualment, DreamWorks opera des de les oficines d'Universal Studios Hollywood.

## Referències

* ↑ «Comcast's NBCUniversal completes purchase of DreamWorks Animation». Los Angeles Times. [Consulta: 23 agost 2016].
* ↑ «Dreamworks Animation – Current Report» (en anglès). Arxivat de l'original el 2013-08-23. [Consulta: 18 desembre 2023].
* ↑ «DreamWorks completes deal with Reliance ADA» (en anglès). Reuters, 22-09-2012.
# Asthenargus

Asthenargus és un gènere d'aranyes araneomorfes de la subfamilia Erigoninae, dins de la família Linyphiidae.
Fou descrit per primera vegada per Eugène Louis Simon i L. Fage l'any 1922.
Es pot trobar a Euràsia i Àfrica.

## Llista d'espècies

Segons The World Spider Catalog 12.0:
* Asthenargus bracianus Miller, 1938
* Asthenargus brevisetosus Miller, 1970
* Asthenargus carpaticus Weiss, 1998
* Asthenargus caucasicus Tanasevitch, 1987
* Asthenargus conicus Tanasevitch, 2006
* Asthenargus edentulus Tanasevitch, 1989
* Asthenargus expallidus Holm, 1962
* Asthenargus helveticus Schenkel, 1936
* Asthenargus inermis Simon & Fage, 1922
* Asthenargus linguatulus Miller, 1970
* Asthenargus longispinus (Simon, 1914)
* Asthenargus major Holm, 1962
* Asthenargus marginatus Holm, 1962
* Asthenargus matsudae Saito & Ono, 2001
* Asthenargus myrmecophilus Miller, 1970
* Asthenargus niphonius Saito & Ono, 2001
* Asthenargus paganus (Simon, 1884) (Espècie tipus)
* Asthenargus perforatus Schenkel, 1929
* Asthenargus placidus (Simon, 1884)
* Asthenargus thaleri Wunderlich, 1983

## Referències

* ↑ Simon, E. & Fage, L. (1922), "Araneae des grottes de l'Afrique orientale", Biospeologica, XLIV
* ↑ «Gen. Asthenargus Simon & Fage, 1922». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
# Joan Monserrat Mascaró

Joan Monserrat Mascaró, nascut a Campos el 1939, és un mestre d'escola i polític socialista mallorquí, net de Joan Monserrat Parets.
Monserrat es presentà a les eleccions municipals de Llucmajor el 1987 amb el Partit dels Socialistes de les Illes Balears (PSIB-PSOE) i fou batle entre 1987 i 1991. Durant el seu mandat impulsà la construcció del polígon industrial de Son Noguera i amplià el camp municipal d'esports de Llucmajor. A s'Arenal impulsà la construcció del poliesportiu, de la llar de la 3a edat, de la guarderia municipal i de la biblioteca. Implantà l'educació d'adults a Llucmajor el 1987 i creà beques per a l'adquisició de llibres. Impulsà la creació dels serveis socials del municipi. El 1991 fou elegit regidor, però restà en l'oposició el període 1991-95, després es retirà de la política activa.

## Referències

* ↑ Gran Enciclopèdia de Mallorca. Palma: Promomallorca, 1988-2004. ISBN 84-86.617.17-2.
# Maria Adelaida de Savoia

Maria Adelaida de Savoia, delfina de França (Torí, 6 de desembre de 1685 - Versalles, 12 de febrer de 1712). Princesa del Piemont de la Casa de Savoia amb el tractament d'altesa reial que contragué matrimoni amb el delfí de França.
Nascuda a Torí el dia 6 de desembre de l'any 1685 essent filla del rei Víctor Amadeu II de Sardenya i de la princesa Anna Maria d'Orleans. Maria Adelaida era neta del duc Carles Manuel II de Savoia i de la princesa Maria de Savoia-Nemours i per via materna del duc Felip d'Orleans i de la princesa Enriqueta d'Anglaterra.
El 7 de desembre de l'any 1697 contragué matrimoni al Palau de Versalles amb el príncep Lluís de França, fill del Gran Delfí i de la princesa Maria Anna de Baviera. La parella tingué tres fills:
Amb la mort del Gran Delfí el 14 d'abril de l'any 1711, Maria Adelaida i el seu marit es convertiren en delfins de Viennois; és a dir, hereus al tron francès. Ara bé, tan sols un any després, en ple 1712, els dos caigueren malalts i moriren en dos dies de diferència.
# Calicotome

Calicotome és un gènere de plantes amb flor de la tribu Genisteae de la subfamília Faboideae.

## Enllaços externs

* Calicotome - taxonomia
* Mobot
* Calicotome - Dornginster (alemany)
* Herbari virtual de les Illes Balears
# Lloro caragroc

El lloro caragroc (Poicephalus flavifrons) és una espècie d'ocell de la família dels psitàcids que habita boscos de les muntanyes d'Etiòpia.
# Asti

«Asti» té aquests significats:
* ASTI, acrònim d'Àrea de Seguretat en Tecnologies de la Informació, organisme policial dels Mossos d'Esquadra
* Asti (municipi italià), municipi de la regió del Piemont
* Bisbat d'Asti, seu de l'Església catòlica sufragània de l'arquebisbat de Torí (regió eclesiàstica Piemont)
* Ducat d'Asti, ducat establert pels longobards a la península Itàlica amb centre a Asti (vers el 569-?)
* Província d'Asti, part de la regió de Piemont dins Itàlia
* Asti de Dirràquium (segles I - II), segon bisbe de Durrës
* Asti spumante, vi escumós blanc italià
# Sinni

El Sinni (en llatí Siris o Sinnis, en grec antic Σῖρις o Σίνις) és un riu del sud d'Itàlia. Flueix per la regió de Lucània i desemboca a la mar Jònica. L'antiga ciutat de Siris era a la desembocadura del riu.
El riu Sinni el menciona Licòfron, i també Arquíloc de Paros, segons diu Ateneu de Nàucratis. Aquest últim autor l'anomena Sinis (Σίνις), i el seu nom actual derivaria doncs d'un nom antic. La Taula de Peutinger també l'anomena, però amb el nom corrupte de Semnum, i el situa a uns 6 km d'Heraclea de Lucània. Estrabó i Plini el vell mencionen conjuntament el riu Sinni i el riu Agri, i diuen que són dos dels corrents d'aigua més importants de Lucània. A la guerra de Pirros contra la República Romana, l'any 280 aC es ca disputar una batalla important a les seves ribes, segons diu Plutarc. Luci Anneu Flor i Pau Orosi el van confondre, sense cap fonament, amb el riu Liris, a la Campània.

## Referències

* ↑ Smith, William (ed.). «Siris». Dictionary of Greek and Roman Geography (1854). [Consulta: 10 abril 2021].
# Joan Montalà

Joan Montalà (Valls, 1927 — Barcelona, 18 de gener de 1999) fou un poeta i eclesiàstic català.
Es va formar al Seminari de Tarragona i va completar els seus estudis a les universitats de Comillas i de Madrid. Va treballar a la cúria de l'Arquebisbat de Tarragona. Va començar a treballar la poesia ja en l'etapa madura de la seva vida. Això no l'impedí rebre premis com el Carles Riba de Poesia o el Ribas i Carreras.

## Referències

* ↑ Montalà, Joan. Obra poètica. L'Abadia de Montserrat, 2001. ISBN 9788484152880.
* ↑ «Joan Montalà». Gran Enciclopèdia Catalana. Barcelona: Grup Enciclopèdia Catalana.
* ↑ Nadal, Àlex Susanna «Mossèn Joan Montalà: assaig d'aproximació». Quaderns de Vilaniu, 40, 2001, pàg. 147–152. ISSN: 2385-4537.
* ↑ Gómez, Salvador-J. Rovira i. El Club de Joves (1965-1976): El ressorgiment de la cultura catalana i catalanista a Tarragona. Publicacions Universitat Rovira I Virgili, 2016-02-01. ISBN 9788484244219.
# Propaganda pel fet

* Aquest article tracta sobre la doctrina anarquista. Vegeu-ne altres significats a «Propaganda pel fet!».
La propaganda pel fet és un acte d'estratègia d'origen anarquista basat en el suposat impacte que poden tenir les accions d'uns per a ensenyar a uns altres. Se sosté en la creença que les formes exemplars d'acció directa encendran el fervor revolucionari en la classe obrera.
El famós teòric anarquista Piotr Kropotkin va escriure que «un acte pot, en pocs dies, fer més propaganda que milers de pamflets». El terme va ser popularitzat per l'anarquista francès Paul Brousse (1844-1912) en un article titulat Propaganda pel fet (Propagande par le fait, en l'original) publicat a l'agost de 1877, on analitza l'aixecament obrer de la Comuna de París i altres moviments revolucionaris com a bons exemples del que ha de ser l'acció revolucionària basada en el principi de la propaganda pel fet.
Un dels més fervents defensors d'aquesta estratègia va ser Johann Most, que lloava aquests actes a causa de la gran ressonància que tenia entre les masses. Va ser per això que se'l va denominar Dynamost, a causa del seu mètode preferit per fer apologia de la violència, la dinamita, si bé mai va estar involucrat en cap acte violent concret. La propaganda pel fet, en termes contemporanis, és una forma extrema d'acció que va més enllà de l'eix d'una activitat, per a crear un nou esdeveniment, i no sols per a influir amb la cobertura que en fan els mitjans de comunicació.
Escampar propaganda pel fet no implica automàticament o necessàriament l'ús de la violència, encara que la violència és un dels mitjans possibles per a crear un fet dramàtic i motivador i ha estat aquest el significat que comunament se li sol donar, desplaçant els altres significats i aplicacions. És aquest el motiu pel qual moltes persones han associat erròniament el concepte de l'anarquisme al de terrorisme.

## Vegeu també

* Acció Directa
# Ruta Mèxic

La Ruta Mèxic (oficialment: Ruta México) va ser una competició ciclista per etapes que es disputava a Mèxic. Creada al 1989, es va organitzar anualment fins al 1999. Va ser l'antecedent de l'actual Volta a Mèxic.

## Palmarès

| Any | Guanyador | Segon | Tercer |
| 1989 | Raúl Alcalá | Sergei Kupeinovitx | Miguel Arroyo |
| 1990 | Raúl Alcalá | Miguel Arroyo | Hector Patarroyo |
| 1991 | Julio Ortegón | Federico Muñoz | Mike Carter |
| 1992 | No disputada |
| 1993 | Laurent Fignon | Francisco Villalobos | Mike Carter |
| 1994 | Raúl Alcalá | Miguel Arroyo | Álvaro Sierra |
| 1995 | Luis Edgar Espinosa | Julio César Rangel | Miguel Arroyo |
| 1996 | No disputada |
| 1997 | Jose Luis Vanegas | Francisco Benítez | Félix Garcia Casas |
| 1998 | Miguel Arroyo | José Robles | Juan Carlos Fonseca |
| 1999 | Jose Luis Vanegas | José Robles | Israel Ochoa |

## Referències

* ↑ «La Ruta México». eluniversal.com, 26-06-2002 [Consulta: 24 juliol 2016].

## Enllaços externs

* Palmarès a memoire-du-cyclisme.eu
* Palmarès a cyclebase.nl
* Palmarès a sitiodeciclismo.net
# Brouckerque

Brouckerque (en neerlandès Broekkerke) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 1.276 habitants. Limita al nord-oest amb Loon-Plage i Craywick, al nord amb Grande-Synthe, al nord-est amb Spycker, a l'oest amb Bourbourg, al sud amb Looberghe i al sud-est amb Pitgam.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 500 | 706 | 630 | 757 | 893 | 912 | 938 | 948 | 937 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 916 | 953 | 949 | 935 | 984 | 981 | 985 | 1 040 | 1 031 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 041 | 985 | 915 | 819 | 839 | 829 | 761 | 804 | 741 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 698 | 665 | 924 | 1 064 | 1 168 | 1 165 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | Anne-Marie Chevalier | |
| 2001- | Jean-Pierre Decool | UMP |
# Lloro carapigallat

El lloro carapigallat (Pionus seniloides) és una espècie d'ocell de la família dels psitàcids que habita la selva de muntanya de l'oest de Veneçuela, Colòmbia, Equador i nord-oest del Perú.
# Asthenomacrurus fragilis

Asthenomacrurus fragilis és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 20 cm de llargària total.

## Hàbitat

És un peix d'aigües profundes que viu entre 1330-3336 m de fondària.

## Distribució geogràfica

Es troba a l'Illa Malpelo (Colòmbia) i les Illes Galápagos.

## Referències

* ↑ uBio (anglès)
* ↑ AQUATAB
* ↑ BioLib (anglès)
* ↑ «Asthenomacrurus fragilis». Catalogue of Life. (anglès) (anglès)
* 1 2 3 FishBase (anglès)
* ↑ Iwamoto, T. i W. Schneider, 1995. Macrouridae. Granaderos. p. 1246-1265. A W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guía FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.
* ↑ Garman, S., 1899. The fishes. A Reports of an exploration of the west coasts of Mexico, Central and South America, and off the Galapagos Islandsin charge of A. Agassiz, by the U.S. Fish Commission streamer 'Albatross', during 1891, ... Núm. XXVI. Mem. Mus. Comp. Zool. 24:431 p.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sinobatis bulbicauda

Sinobatis bulbicauda és una espècie de peix de la família dels raids i de l'ordre dels raïformes.

## Morfologia

* Els mascles poden assolir 43,3 cm de longitud total i les femelles 56.

## Hàbitat

És un peix marí, de clima tropical (5°S-31°S, 111°E-134°E) i demersal que viu entre 150-1.125 m de fondària.

## Distribució geogràfica

Es troba a Austràlia i Indonèsia.

## Observacions

És inofensiu per als humans.

## Referències

* ↑ Hulley, P. A., 1973. Interrelationships within the Anacanthobatidae (Chondrichthyes, Rajoidea), with a description of the lectotype of Anacanthobatis marmoratus (von Bonde & Swart, 1923). Ann. S. Afr. Mus. v. 62 (pt 4): 131-158.
* ↑ BioLib (anglès)
* ↑ Last P.R. & Séret B., 2008. Three new legskates of the genus Sinobatis (Rajoidei: Anacanthobatidae) from the Indo–West Pacific. Zootaxa 1671: 33–58.
* 1 2 3 4 FishBase (anglès)
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Last, P.R. i L.J.V. Compagno, 1997. Anacanthobatidae. Legskates. A: K.E. Carpenter i V. Niem (eds.) FAO Identification Guide for Fishery Purposes. The Western Central Pacific.

## Enllaços externs

* AQUATAB
# Yan Brice Eteki

Yan Brice Eteki (Yaoundé, 26 d'agost de 1997) és un futbolista professional camerunès que juga com a migcampista per l'AD Alcorcón.

## Carrera de club

Eteki va signar pel planter del Sevilla FC el desembre de 2012, des del CD Leganés. Va debutar com a sènior amb el Sevilla Atlético el 22 de febrer de 2015, entrant com a suplent als darrers minuts en una victòria per 2–0 a casa contra el FC Cartagena, a la Segona Divisió B.
L'11 de desembre de 2015, Eteki va renovar contracte fins al 2018. Va debutar com a professional el 21 d'agost de l'any següent, jugant com a titular en un empat 3–3 a casa contra el Girona FC, en partit de Segona Divisió.
Després d'haver jugat com a titular durant la primera meitat de la temporada, Eteki va ampliar el seu contracte fins al 2019 el 20 de gener de 2017. Va marcar el seu primer gol com a professional el 16 d'abril, el primer en una golejada per 6–2 a casa contra el Reial Valladolid.
El 23 d'agost de 2018, després que l'equip baixés de categoria, Eteki va signar contracte per dos anys amb la UD Almería de segona divisió. Va esdevenir titular habitual a l'equip de Fran Fernández, amb 31 aparicions en la temporada.
El 17 de juliol de 2019, Eteki va tornar al Sevilla després que el club activés la seva clàusula de recompra, de 500,000 euros. L'endemà, va signar contracte amb el Granada CF, acabat d'ascendir a La Liga.

## Referències

* ↑ «El Sevilla firma a Yan, potente medio del Leganés» (en castellà). Cuenta con la Cantera, 11-12-2012. Arxivat de l'original el 15 d'agost 2018. [Consulta: 21 agost 2016].
* ↑ «Yan Brice renueva su contrato hasta 2018» (en castellà). Sevilla FC, 11-12-2015. [Consulta: 21 agost 2016].
* ↑ «El Girona remonta tres goles en el campo del filial sevillista» (en castellà). Marca, 21-08-2016. [Consulta: 21 agost 2016].
* ↑ «El camerunés Yan Brice amplía su contrato hasta 2019» (en castellà). Mundo Deportivo, 20-01-2017. [Consulta: 21 març 2017].
* ↑ «Yan Eteki se convierte en la décimo quinta incorporación del Almería» (en castellà). UD Almería, 23-08-2018.
* ↑ «El Sevilla recompra a Yan Eteki para sacarle medio millón» (en castellà). ABC, 17-07-2019. Arxivat de l'original el 18 de juliol 2019. [Consulta: 18 juliol 2019].
* ↑ «Comunicado | Eteki firma por el Granada CF para las próximas tres temporadas» (en castellà). Granada CF, 18-07-2019.

## Enllaços externs

* Yan Eteki a BDFutbol
* Yan Eteki, Fitxa a Soccerway
# Antonio José Cappa

Antonio José Cappa (Màlaga, 1824 - 1886) fou un compositor i director d'orquestra andalús.
Entre el 1888 i 1890, respectivament, en aquesta ciutat començà els estudis musicals, que perfeccionà en el conservatori de Nàpols, mentrestant compongué i estrenà l'oratori Il pianto d'Israel, que fou molt celebrat. Es va traslladar després a Barcelona, on va estrenar en el teatre del Liceu amb bon èxit l'òpera Giovanna di Castiglia (1848). Aquest mateix any es va casar amb la soprano Amalia Muñoz (1827-1914).
Recorregué més tard, com a director d'una companyia d'òpera, diverses ciutats franceses, interrompin els seus viatges obligat a tornar a la seva ciutat natal per causa d'urgents afers de família. Allí fundà la societat Filharmònica, a la que se li degué en gran part l'increment de l'afecció malaguenya a la bona música.

## Bibliografia

* Enciclopèdia Espasa

## Enllaços externs

* http://malagapersonajes.blogspot.com/2008/09/antonio-jose-de-cappa.html.
# Aichryson laxum

Aichryson laxum és una espècie de planta del gènere Aichryson de la família de les Crassulaceae.

## Taxonomia

Aichryson laxum (Haw.) Bramwell va ser descrita per David Bramwell i publicada al Boletin del Instituto (Nacional) de Investigaciones Agronomicas. Madrid. xxviii. 207 (1968).

### Etimologia

* laxum : epítet llatí que significa 'laxe'.

## Referències

* ↑ «Aichryson laxum (Haw.) Bramwell». International Plant Names Index.
* ↑ List of descriptive plant epithets
# Brouch (Boevange-sur-Attert)

Brouch (en luxemburguès i en alemany: Bruch) és una vila de la comuna de Boevange-sur-Attert situada al districte de Luxemburg del cantó de Mersch. Està a uns 16 km de distància de la ciutat de Luxemburg.

## Referències

* ↑ «Brouch». [Consulta: 14 octubre 2015].